มีเพศสัมพันธ์ครั้งสุดท้ายเมื่อวันที่ 25 มิ.ย. 65 และได้ตรวจปัสสาวะ ทุกๆ 7 วัน ขึ้นขีดเดียว และได้ตรวจเลือดเมื่อวันที่ 1 ส.ค. 65 ได้ค่า <1.2 และมีการตรวจปัสสาวะด้วยตนเองอีกรอบวันที่ 14 ส.ค. 65 ขึ้นขีดเดียว อยากเรียนถามคุณ 4 คำถามว่า1. จากการตรวจเลือดหลังจากมีเพศสัมพันธ์ 30 วันที่กล่าวมาแล้วข้างต้น ผลตรวจชัวร์แล้วใช่มั้ยคะว่าไม่ตั้งครรภ์ (กรณีที่ประจำเดือนมาไม่ปกติ)2. การตรวจเลือดเพื่อหาฮอร์โมน beta-hcg จะให้ผลแน่นอน หลังจากมีเพศสัมพันธ์ประมาณกี่วันคะ3. การกินยาคุมรายเดือน หรือความวิตกกังวล ทำให้ค่าฮอร์โมนเปลี่ยนแปลง หรือตรวจไม่พบมั้ยคะ4. หากจะหยุดกินยาคุมแบบรายเดือน สามารถหยุดได้ทันทีหลังจากหมดแผงที่กินปัจจุบันเลยมั้ยคะ (เพิ่งกินเข้าแผงที่ 2)
สวัสดีค่ะ ยาคุมกำเนิด เป็นหนึ่งในวิธีการคุมกำเนิดด้วยการรับประทานยาเม็ดซึ่งบรรจุฮอร์โมนเพศหญิงไว้ ออกฤทธิ์ต่อการทำงานของอวัยวะสืบพันธุ์ของเพศหญิง ทั้งปากมดลูก ผนังมดลูก และรังไข่ ผู้หญิงที่รับประทานยาเม็ดคุมกำเนิดอย่างถูกวิธีจะสามารถป้องกันการตั้งครรภ์ได้โดยการกินยาคุมรายเดือน หรือความวิตกกังวลนั้นไม่น่าจะส่งผลต่อการตรวจเลือดหาฮอร์โมน hcg ที่สร้างจากรกค่ะ ซึ่งส่วนใหญ๋การตรวจเลือดให้ผลที่ค่อนข้างแน่นอนได้ประมาณ 7-10 วันขึ้นไปหลังปฏิสนธิส่วนการกินยาคุมนั้น ต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าต้องการฤทธิ์การคุมกำเนิดต่อก็ควรกินยาต่อแผงต่อเนื่องให้ได้ประสิทธิภาพที่ดีค่ะ แต่ถ้าจะไม่มีเพศสัมพันธ์แล้ว พอกินแผงปัจจุบันหมดก็สามารถหยุดได้เลย